அடுத்ததா, என்னோட டயட் ஷெட்யூலைச் சொல்றேன்... பொதுவாக எல்லாரும் சாப்பிட்டு முடிச்சதும், சாதாரணத் தண்ணீர் இல்லைன்னா குளிர்ந்த நீரைத்தான் குடிக்க ஆசைப்படுவாங்க. நான் கொஞ்சம் வித்தியாசமான பொண்ணு. சாப்பிட்டு முடிச்சவுடனே, ஒரு டம்ளர் வெந்நீர் குடிப்பேன். இந்தப் பழக்கத்தை, எங்க அம்மாதான் எனக்குச் சொல்லிக் கொடுத்தாங்க. வீடு, ஹோட்டல், ஷூட்டிங் ஸ்பாட்னு எந்த இடத்துல சாப்பிட்டாலும், கண்டிப்பாக ஒரு டம்ளர் வெந்நீர் குடிச்சுடுவேன். `கொழுப்புச்சத்து நிறைந்த உணவைச் சாப்பிட்டா செரிமானச் சிக்கல் ஏற்பட வாய்ப்புண்டு. வெந்நீரைக் குடிச்சா, செரிமானம் வேகமாகவும் சீராகவும் நடக்கும். சருமம் பொலிவுறும்...’னு எங்க அம்மா சொல்வாங்க. நானும் அந்த மாற்றத்தை உணர்ந்திருக்கேன். என்னோட நிறைய நண்பர்களுக்கு இதைப் பரிந்துரை செஞ்சிருக்கேன். வாய்ப்பிருந்தா, நீங்களும் முயற்சிப் பண்ணிப் பாருங்க! (சிரிப்போடு சொல்கிறார்).